Školský rok 2025/2026
Republiková súťaž žiakov základných škôl
zo slovenského jazyka a jazykovej kultúry
8. ročník

1. Dopíš vynechané písmená.
Na babk__nej sukni je už veľa záplat. Nepríjemn__  siln__  dážď narobil ľuďom veľké starosti.       Akoby sa sch__ľovalo k jesen__. Nad nami v__seli konáre. Bratov__ch kamaráto__  sme ponúkli makov__mi buchtami a koz__m mliekom. Mládenc__ prišli domov vesel__  a rozjaren__. S obdivom pozorovali pl__nulý  motýl__ let. Bol biel__ ako krieda.

2.  A. Zakrúžkuj písmeno pred správnou odpoveďou. K diakritickým znamienkam zaraďujeme
 
          a) čiarku, otáznik, výkričník, pomlčku;
          b) dĺžeň, mäkčeň, vokáň, dve bodky; 
          c) spojovník, úvodzovky, zátvorky;
          d) dvojbodku, bodku, bodkočiarku, tri bodky.

     B. Zakrúžkuj písmeno pred riadkom, v ktorom sú všetky slová správne napísané.
         a) sympatia, cytrón, cyklistika, kino
         b) tekst, vitamín, klíma, lyrika
         c) bibliotéka, film, hygiena, syntax
         d) gymnázium, rým, refleks, disciplína

3. Urč slovné druhy vo vete Nech už ktokoľvek tvrdí čokoľvek, bez dostatočne presvedčivých    dôkazov mu sotva uveríme.
Nech		dostatočne		
už		presvedčivých		
ktokoľvek		dôkazov		
tvrdí		mu		
čokoľvek		sotva		
bez		uveríme		

4. Vedľa každej skupiny slov napíš, podľa ktorého vzoru sa skloňujú.

    a) preteky, kozmos, gigant      ___________________ 
    b) husle, akcia, Mária              ___________________ 
    c) Sokrates, ujo, génius           ___________________ 
    d) šaty, diéta, Andrea              ___________________        
5. Zakrúžkuj písmeno pred riadkom, v ktorom sú len jednočlenné vety.

      a) Vonku sneží. Bolí ho hrdlo.
      b) Pichlo ma v boku. Konečne zvoní.
      c) Potraviny na rohu námestia. Plačem.
      d) Nemôžem prísť. Hurá!
    
6.  Z vety Správa o mojom úspechu sa rozšírila najprv do okolitých dedín. vypíš podstatné mená a napíš gramatické kategórie.

    a) podstatné meno: _____________ – _____________, ______________, _______________
    b) podstatné meno: _____________ – _____________, ______________, _______________   
    c) podstatné meno: _____________ – _____________, ______________, _______________   

7. Urč vetné členy vo vete Na konci lesa stála opustená drevená chata.

    Na konci lesa    __________________________
    stála                  __________________________ 
    opustená           __________________________
    drevená            __________________________
    chata                 __________________________
      
8. Urč súvetia podľa vzťahu (priraďovacie, podraďovacie), pri priraďovacom súvetí druh a pri podraďovacom súvetí druh vedľajšej vety.

    a) Medzi kamarátmi boli aj takí, ktorí pochádzali z dobrých rodín. 
        ___________________ súvetie _______________________
    b) Pozrel do tašky, ale nič nenašiel.
        ___________________ súvetie _______________________
    c) Nepovedz doma, že si ma videl.   
       ___________________ súvetie _______________________
    d) Alebo sa napravíte, alebo budete potrestaní.   
       ___________________ súvetie _______________________

9. Z uvedených podstatných mien utvor genitív množného čísla.
     gombíček       ________________________         mydlo      __________________________
     túžba              ________________________         mravec    __________________________
     látka               ________________________         chlieb      __________________________

10. Zakrúžkuj písmeno pred riadkom, v ktorom vo všetkých slovách sú slabikotvorné       
      spoluhlásky. 

    a) vlak, stĺporadie, prvý		c) vlámať sa, klzisko rúčka
    b) plť, plánka, prší                          d) vlk, hlboko, tŕnie 
     
11. Srbské slová napíš po slovensky.

      a) garderober ____________________   b) kružni tok _______________________________   
      c) parking     ____________________   d) sok od pomorandže ________________________          

12. Pozorne si prečítaj vety a vedľa každej vety na čiaru napíš, či je veta jednoduchá alebo  súvetie.

      a) Veľký pes hlasno šteká na poštára.                                              ______________________ 
      b) Unavení športovci po náročnom tréningu mlčky odchádzali domov. __________________
      c) Videl som v kríku hniezdo drobných vtáčat, mláďatá boli krehké ako sklo. ____________
      d) Povedz mi, ako sa má tvoja sestra a čo robieva.                                         ______________

13. Zakrúžkuj písmeno pred riadkom, v ktorom sa všetky podstatné mená skloňujú podľa vzoru    
      dlaň.
    a) bodľač, tieseň, krv, mládež, súťaž
    b) tlačiareň, podobizeň, pieseň, báseň, kázeň 
    c) hus, bolesť, úzkosť, pleť, obuv
    d) smelosť, hojnosť, márnosť, osamelosť, pružnosť 

14. K cudziemu slovu priraď ekvivalentný slovenský význam tak, že napíšeš písmeno na čiaru.

      1. kuriózny      ___    a) znášanlivý 
      2. extrémny     ___    b) posmešný 
      3. tolerančný    ___   c) neobyčajný
      4. psychický     ___   d) duševný
      5. satirický       ___   e) krajný

15. Vedľa každej vety napíš, z ktorého štýlu je ukážka.  

     a) Na matike sme preberali Pytagorovu vetu.                   __________________________ 
     b) Listy sa skladajú z vajcovitých a pílkovitých lístkov.  __________________________
     c) Luna zaliala krajinu strieborným jasom.                      __________________________
    d) Potvrdzujeme, že sme vašu objednávku prijali.            __________________________ 
16. Vety utvorené pod vplyvom srbského jazyka napíš správne. 
      a) Ja sa prepačujem, že pozdím na zasadnutie. 
          ________________________________________________________________________
      b) Nie som si baš istá, či príde. _________________________________________________

17. Zakrúžkuj písmeno pred správnym vysvetlením frazeologizmu Čo na srdci, to na jazyku.

     a) Hovorí sa o človeku, ktorý nepovie, čo nevie.
     b) Znamená to, že človek nikdy nehovorí pravdu. 
     c) Človek hovorí otvorene a úprimne to, čo si myslí alebo cíti.
     d) Porekadlo je o ženách, ktoré veľa rozprávajú.                   
                                                                             
18. Z uvedených slov utvor synonymické rady uvažovať, utekať, premýšľať, uháňať, vravieť, 
      rozjímať, vykračovať, putovať, debatovať, šliapať, cválať, diskutovať.

      a) ísť           ______________________________________________________
      b) bežať      ______________________________________________________
      c) myslieť   ______________________________________________________
      d) hovoriť  ______________________________________________________

19. Pozorne si prečítaj úryvok z textu Svet cez okuliare autorky Jany Skladanej.

           Známe spojenie pozerať sa na svet cez ružové okuliare má svoj protiklad, a to spojenie pozerať sa na svet cez čierne okuliare. Význam obidvoch spojení sa mení podľa toho, aké prídavné meno je súčasťou spojenia. Ak sa v spojení vyskytuje slovo ružový, ide o nereálne optimistický, neskutočne priaznivý pohľad na svet, ktorý nezodpovedá skutočnosti. Ak je v spojení výraz čierny, ide o príliš pesimistický, nepriaznivý, nadmieru kritický pohľad na svet. Podľa týchto významov obidvoch spojení vidíme, že pozitívne, respektíve negatívne vlastnosti charakteristické pre ružovú či čiernu farbu sú posunuté do inej roviny. Ide o zveličenie, teda o hodnotenie skutočnosti lepším alebo horším smerom, než aká naozaj je. 
       
      Zakrúžkuj písmeno pred vetou, ktorá vyplýva z textu.

      a) Z textu vyplýva, že pesimistický pohľad je správnejší než optimistický. 
      b) Spojenia pozerať sa na svet cez ružové okuliare a pozerať sa na svet cez čierne okuliare  
          nevyjadrujú realistický pohľad na svet.
      c) V úryvku sa tvrdí, že zveličovanie je vždy negatívne. 
      d) Spojenie pozerať sa na svet cez čierne okuliare vyjadruje optimistický pohľad na svet. 

                                                                           
Skontroloval: _______________________________    Počet bodov: ______________